[[Fil:Lokasenna by Lorenz Frølich.jpg|thumb|Loke skændes med guderne i Ægirs hal, af [[Lorenz Frølich]] (1895).]]
'''''Lokasenna''''' ("Lokes skænderi") er et mytologisk digt ''[[Ældre Edda]]''. Det omhandler en begivenhed fra [[Nordisk mytologi]], hvor [[Loke]] håner de øvrige guder og påkalder sig deres vrede. Digtet slutter med en beskrivelse af den straf guderne giver Loke. Et gennemgående tema i Lokes beskyldninger er umoralsk seksuel optræden, praktisering af [[sejd]] og brudte løfter. En sammenligning med digtet [[Vølvens Spådom|Völuspá]] viser, at flere af de forhold, han beskylder guderne for, er skyld i at verdens undergang, [[Ragnarok]], er blevet uafvendelig. ''Lokasenna'' er relateret til mytekomplekset omkring [[Balders død]], men der er intet i dette digt, der direkte peger på, at gudernes vrede og straf af Loke er en konsekvens af det fatale drab på [[Balder]]. Det er kun i [[Snorre Sturlason]]s [[Yngre Edda]], der findes en sådan forbindelse.
Folkeminde